Болград
Болград () е град в Украйна, административен център на Болградски район, Одеска област. Населението на града през 2011 година е 15 479 души. Градът е приеман като неофициална столица на бесарабските българи.

География 

Болград се намира в историческата област Буджак, (Южна Бесарабия). Разположен е край северния бряг на езерото Ялпуг, на 176 километра югозападно от Одеса.

Климат

История 

Край Болград е открито енеолитно селище от културата Гумелница (Култура Коджадермен-Гумелница-Караново VI) от IV-III хилядолетие преди Христа. Приема се, че носителите на тази култура в региона са преселници от земите на запад от Прут и на юг от Дунав.

През VIII-Х век край Болград съществува селище от Плисковско-преславска култура. По това време районът е част от Първото българско царство.

Днешният Болград е основан през 1821 година от български заселници, настанили се по тези земи под водителството на руския генерал Иван Инзов, който днес е честван от болградчани като основател на техния град.

Болград става културен център на българските колонии в Бесарабия. На 29 октомври 1838 година, след пет годишно строителство, се освещава трипрестолният храм „Свето Преображение Господне“ – този ден се чества като Ден на бесарабските българи.

На 28 юни 1858 г., със съдействието на управителя на Молдова, българинът Никола Богориди, отваря врати Болградската гимназия „Св. св. Кирил и Методий“ – Народно централно училище в Болград, която изиграва много важна роля в Българското възраждане. Гимназията подготвя първите политически, просветни и културни дейци в България след Освобождението и възстановяването на българската държавност през 1878 г.

В края на 1860 година възниква напрежение между българите в района на Болград и румънската администрация, при което местен чиновник е пребит. На 8 ноември полицията разпръсква събрание на българи, след което започват произволни насилия – загиват 10 души, а около 200 са ранени. Тези събития предизвикват вълна от преселвания на руска територия, като от самия Болград заминават около 900 души.

Във времето Болград е последователно на територията на Молдова от 1856 до 1859 г., на Румъния от 1859 до 1878, 1918 до 1940 и 1941 до 1944 година, като през останалото време е в състава на Руската империя. След 1944 година става част от Украинската ССР, а след това от независима Украйна.

При избухването на Балканската война 5 души от Болград са доброволци в Македоно-одринското опълчение.

Паметници 
 Паметник на българските опълченци

Население

Етнически състав

Езици 
Численост и дял на населението по роден език, според преброяването на населението през 2001 г.:

Личности 
 Родени
Родени в Болград са:

 Починали
Починали в Болград са:
 Теодосий Икономов (1836 – 1872), български просветен деец
 Димитър Мутев (1818 – 1864), български просветен деец

 Други
Личности свързани с Болград са:
 Димитър Агура (1849 – 1911), български историк, учител в града през 1875 – 1878
 Васил Попович (1833 – 1897), български просветен деец, работи в града през 1861 – 1864
 Васил Стоянов (1839 – 1910), български филолог, учител в града през 1873 – 1879
 Николай Шматко (р. 1943), украински скулптор и художник
 Сергей Малевински – военен инженер, адютант И. Инзова, автор на генералния план на града .

Побратимени градове 
  Генерал Тошево, България (от 2004 г.)
  Търговище, България (от 2009 г.)

Вижте също 
 Болградска гимназия

Източници

Външни препратки 

 Повече за град Болград на сайта на Болградска гимназия Г.С.Раковски
 Новости Болградского района
 Венцислав Каравълчев. Бесарабия, Болград и църквата „Св. Преображение“

 
Български топоними
Основани в Руската империя през 1821 година